CELEX: 32010R1112
Language: sl
Date: 2010-12-01 00:00:00
Title: Uredba Komisije (EU) št. 1112/2010 z dne 1. decembra 2010 o spremembi Uredbe (ES) št. 793/2006 o nekaterih podrobnih pravilih za izvajanje Uredbe Sveta (ES) št. 247/2006 o posebnih ukrepih za kmetijstvo v najbolj oddaljenih regijah Unije

2.12.2010   
            
            
               SL
            
            
               Uradni list Evropske unije
            
            
               L 316/1
            
         UREDBA KOMISIJE (EU) št. 1112/2010
   z dne 1. decembra 2010
   o spremembi Uredbe (ES) št. 793/2006 o nekaterih podrobnih pravilih za izvajanje Uredbe Sveta (ES) št. 247/2006 o posebnih ukrepih za kmetijstvo v najbolj oddaljenih regijah Unije
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 247/2006 z dne 30. januarja 2006 o posebnih ukrepih za kmetijstvo v najbolj oddaljenih regijah Unije (1) in zlasti člena 25 Uredbe,
   ob upoštevanju naslednjega:
   
               (1)
            
            
               Po sprejetju Uredbe Komisije (ES) št. 408/2009 (2) in zlasti člena 46a, v skladu s katerim mora obnovljeno sterilizirano mleko, namenjeno lokalni porabi na Madeiri, vsebovati najmanj 15 % svežega kravjega mleka, se je izkazalo, da celotno količino lokalno proizvedenega svežega mleka porabi lokalna sirarska industrija. Da se ohrani vzpostavljeno gospodarsko ravnovesje in zagotovi možnost predelave lokalno proizvedenega svežega mleka v proizvode z visoko dodano vrednostjo, je ustrezno ukiniti obveznost najnižje stopnje vsebnosti.
            
         
               (2)
            
            
               Zaradi spremembe člena 19(4) Uredbe (ES) št. 247/2006 z Uredbo (EU) št. 641/2010 Evropskega parlamenta in Sveta (3), ki z učinkom od 1. januarja 2010 ukinja obveznost, da Komisija določi najnižjo vsebnost lokalno proizvedenega svežega mleka, je treba z navedenim datumom črtati tudi člen 46a Uredbe Komisije (ES) št. 793/2006 (4).
            
         
               (3)
            
            
               Uredbo (ES) št. 793/2006 je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za neposredna plačila –
            
         SPREJELA NASLEDNJO UREDBO:
   Člen 1
   V Uredbi (ES) št. 793/2006 se črta člen 46a.
   Člen 2
   Ta uredba začne veljati 1. januarja 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. decembra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 42, 14.2.2006, str. 1.
   
      (2)  UL L 123, 19.5.2009, str. 62.
   
      (3)  UL L 194, 24.7.2010, str. 23.
   
      (4)  UL L 145, 31.5.2006, str. 1.